ঢাকা, ২৬ আগষ্ট- প্রায় চার ঘণ্টা বসিয়ে রাখার পরও বিদেশ যেতে দেয়া হয়নি বিএনপির সহ-আন্তর্জাতিক বিষয়ক সম্পাদক ব্যারিস্টার রুমিন ফারহানাকে। বৃহস্পতিবার রাত পৌনে ১০টায় হজরত শাহাজালাল আন্তর্জাতিক বিমানবন্দর থেকে ইতিহাদ এয়ারলাইন্সে ওমান যাওয়ার কথা থাকলেও ইমিগ্রেশন থেকে তাকে ফেরত পাঠানো হয়। বিএনপির প্রতিষ্ঠাবার্ষিকী উপলক্ষে শুক্রবার (২৬ আগস্ট) ওমান বিএনপির এক অনুষ্ঠানে উপস্থিত হওয়ার কথা ছিল বিএনপির এ নেত্রীর।